Стараецца Любоў Маркаўна прывучаць дзяцей да кніг і з дапамогай такіх мерапрыемстваў, як “Тыдзень дзіцяча-юнацкай кнігі”, выстаўка “Іх імёны ўславілі навуку” і, вядома ж, розныя інфармацыйныя гадзіны, прысвечаныя ў тым ліку і Году навукі. Летам усе мерапрыемствы пераносяцца на вуліцу. Вельмі любяць дзеці гуляць у піратаў ды разведчыкаў, шукаць клады па сховішчах. Вядома, усе этапы гульняў прадугледжваюць спасылку на тую ці іншую кнігу. Нават калі дзіця яе не чытала, то абавязкова пацікавіцца потым. Так моладзь не толькі выхоўваецца, але і настройваецца на здаровы лад жыцця, бо гульні маюць яшчэ і спартыўны характар.